לי מרווין (באנגלית: Lee Marvin;‏ 19 בפברואר 1924 - 29 באוגוסט 1987) היה שחקן קולנוע אמריקאי שהתמחה בגילום דמויות נבלים אולם בשנת 1965 זכה בפרס אוסקר לשחקן הטוב ביותר לתפקידו בסרט קט בלו, תפקידו הקומי הראשון והכמעט יחיד. הוא זכה על תפקיד זה גם בפרס באפט"א ובפרס גלובוס הזהב לשחקן הטוב ביותר.
3 "ילדי לי מרווין"
מרווין נולד בניו יורק. לפני שסיים את לימודיו פרצה מלחמת העולם השנייה ומרווין עזב את בית הספר על מנת להתגייס לחיל הנחתים האמריקני ושירת כצלף בדיוויזית הנחתים הרביעית. הוא נפצע בישבן בקרב על סאיפאן מאש מכונת ירייה ורוב אנשי מחלקתו נהרגו. על פציעתו בקרב הוענק לו עיטור לב הארגמן.
לאחר המלחמה הועסק כשחקן מחליף במחזות "אוף ברודוויי". ב-1950 עבר להוליווד וקיבל תפקידים קטנים בסרטי מלחמה ומערבונים. בעיקר נעזרו בו במאים כדי לביים נכונה קטעי קרבות, מהלכים מלחמתיים והווי חיילים קרביים. ב-1953 שיחק בסרט "הפרא" ("The Wild One") לצידו של מרלון ברנדו. תפקיד קטן היה לו גם בסרט "יום רע בבלאק רוק" (" Bad Day at Black Rock") ב-1955. בסך הכל שיחק בתפקידים קטנים בלמעלה מ-50 סרטים בשנות החמישים. ב-1956 כיכב לראשונה בתפקיד משני בסרט "!Attack".
הוא המשיך לשחק נבלים קרי לב בסרטים "המקצוענים" ("The Professionals"‏; 1966), 12 הנועזים ("The Dirty Dozen"‏;1967) המצליח עם כמה מהכוכבים ההוליוודיים הגבריים המובילים של התקופה, "פגיעה בול" ("Point Blank"‏; 1967), "המכורים לזהב" ("Paint Your Wagon"‏;1969) בו שר את השיר "כוכב נודד" ("Wandering Star"), שהיה ללהיט ונמכר ביותר ממיליון עותקים, ועוד. בסוף שנות השישים הרוויח מיליון דולר לסרט. במהלך שנות השישים והשבעים הופיע בכ-30 סרטים. בשנות השמונים הופיע בסרטים ספורים ובמספר הופעות אורח טלויזיוניות בסדרות כמו בוננזה, אזור הדמדומים והבלתי משוחדים. סרטו האחרון היה מחץ הדלתא של הבמאי הישראלי מנחם גולן.
EnglishAragonésالعربيةمصرىAsturianuБеларускаяБългарскиCatalàکوردیی ناوەندیČeštinaCymraegDanskDeutschΕλληνικάEspañolEuskaraفارسیSuomiFrançaisGaeilgeGàidhligGalegoHrvatskiMagyarBahasa IndonesiaIlokanoIdoItaliano日本語한국어LëtzebuergeschLatviešuМонголNederlandsNorsk bokmålPolskiPortuguêsRomânăРусскийSrpskohrvatski / српскохрватскиSimple EnglishSlovenčinaSlovenščinaShqipСрпски / srpskiSvenskaไทยTagalogTürkçeУкраїнськаYorùbá中文	עריכת הקישורים	נערך לאחרונה ב־23:07, 3 באוקטובר 2016.